खदान नहीं, ये है नालंदा यूनिवर्सिटी, पतंग के जरिए खींची गई हैं तस्वीरें

(फोटो : यह तस्वीर नालंदा के ज़ुअफ़र्दीह स्तूप के खुदाई के दौरान ली गई है)

पटना/ नालंदा. तस्वीर में आप खदान नहीं, बल्कि भारत की सबसे पुरानी नालंदा यूनिवर्सिटी देख रहे हैं। यह तस्वीर फ्रांस के एक पुरातत्व वैज्ञानिक ने काईट फोटोग्राफी के जरिए ली हैं। गौरतलब है कि हाल ही में भारत की सबसे पुरानी यूनिवर्सिटी नालंदा में 821 साल बाद एक बार फिर पढ़ाई शुरू हुई। इस विश्वविद्यालय की प्राचीन इमारत के निर्माण से कई पौराणिक रहस्य जुड़े हैं। जिसे जानने के लिए देश और दुनिया के कई पुरातत्व वैज्ञानिक आते हैं। ऐसे ही फ्रांस के पुरातत्व वैज्ञानिक यवेस गुइचंद लम्बे अरसे से नालंदा की इमारत पर रिसर्च कर रहे हैं। वे इन इमारतों की तस्वीरें काईट फोटोग्राफी के जरिए खींच कर अध्ययन कर रहे हैं। उन्होंने सन 2005 से लेकर अब तक एरियल फोटोग्राफी के जरिए नालंदा विश्वविद्यालय की कई तस्वीरें खींची है। जिनके जरिए प्राचीन इमारत पर खोज करने के लिए काफी मदद मिली है।

कैसे की जाती है काईट फोटोग्राफी

पुरातत्व वैज्ञानिक यवेस गुइचंद को काईट फोटोग्राफी में महारत हासिल है। यह फोटोग्राफी एक बड़ी पतंग पर कैमरा बांध कर की जाती है। अन्य पतंगों के मुकाबले इन पतंगों का आकर बड़ा होता है। पतंग के एक ओर झूलानुकार आकृति के स्टैंड से कैमरे को टांगा जाता है। मौसम और हवा की गति के मुताबिक पतंग को उड़ाया जाता है। 30 से 45 मिनट तक की उड़ान के दौरान लगभग 150 से 300 तस्वीरें खींची जाती है।

14 हेक्टर में मिले हैं विश्वविद्यालय के अवशेष

खुदाई में मिले नालंदा विश्वविद्यालय के अवशेष लाल रंग के पत्थर से बने हैं। अब तक लगभग 14 हेक्टर में विश्वविद्यालय के अवशेष मिले हैं। यहां पाई जाने वाली कई मूर्तियां टेरेकोटा से बनाई गई है।

आगे की स्लाइड्स में देखें काईट फोटोग्राफी के जरिए खींची गई तस्वीरें...